Giovanni Urbani

Giovanni Urbani (født 26. mars 1900 i Venezia i Italia, død 17. september 1969 i Venezia) var en av den katolske kirkes kardinaler. Han var patriark av Venezia 1958–1969. Både hans forgjenger og hans etterfølger som patriark ble valgt til paver.

Liv og virke

Bakgrunn
Urbani studerte katolsk teologi og filosofi ved Universitetet i Venezia. Han ble presteviet 24. september 1922, og var sjelesørger i Venezia til 1945. Han underviste også ved det patriarkale presteseminar.

Etter andre verdenskrig ble han del av kommisjonen for rekonstruksjon og reparasjon av skadede kirkelige bygninger. I 1946 overtok Urbani oppgaven som sekretær for den italienske Azione Cattolica nasjonale råd.

Biskop
I 1946 ble han utnevnt til titularbiskop av Axomis og til hjelpebiskop i Venezia. Kardinal Adeodato Giovanni Piazza bispeviet ham den 8. desember 1946; medkonsekrantene var Giovanni Jeremich, hjelpebiskop i Venezia, og Carlo Zinato, biskop av Vicenza. Den 27. november 1948 ble han titularerkebiskop av Sardes. I 1955 ble Urbani biskop av Verona med personlig tittel som erkebiskop.

Patriark, kardinal
I november 1958 ble han utnevnt til patriark av Venezia, av pave Johannes XXIII, som selv hadde vært patriark der frem til han ble valgt til pave i 1958. Han ble samme år kreert til kardinal, med Santa Prisca som tittelkirke (i 1962 overført til San Marco), og deltok under nnet Vatikankonsil 1962–1965. Der tilhørte han konsilets koordineringskommisjon.

Han deltok ved konklavet 1963 som valgte pave Paul VI (kardinal Montini). Han ble selv ansett å være papabile den gang. Under konklavet fikk han stanset kardinal Giovanni Battista Montini som var i ferd med å be kardinaler om ikke å vurdere seg selv for slik å unngå at pavevalget skulle ble låst eller trekke i langdrag.

Tidsskriftet Time klarte å gjøre ham kjent for noe annet, for litt senere i 1964 forbød han bvenezianske prester og nonner å besøke Veneziabiennalen på grunn av den nakenhet i utstillingene fremviste.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1937
 Kardinal Giovanni Urbani (1900-1969) *1946

Referanser

Eksterne lenker 
 Biografi på The Cardinals of the Holy Roman Church

Italienske katolske biskoper
Italienske kardinaler
Patriarker av Venezia
Deltakere på Andre Vatikankonsil
Linjen Rebiba
Personer fra Venezia